শ্রেষ্ঠ পরিচালক বিভাগে জাতীয় চলচ্চিত্র পুরস্কার (বাংলাদেশ)
শ্রেষ্ঠ পরিচালকের জন্য জাতীয় চলচ্চিত্র পুরস্কার বাংলাদেশের চলচ্চিত্র পরিচালকদের জন্য সর্বাপেক্ষা সম্মানীয় চলচ্চিত্র পুরস্কার, যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে দেওয়া হয়। এই বিভাগে প্রথম পুরস্কার অর্জন করেন নারায়ণ ঘোষ মিতা লাঠিয়াল ছায়াছবি পরিচালনার জন্য। সর্বাধিক চারবার এই পুরস্কার অর্জন করেন এ জে মিন্টু, তিনবার পান শেখ নিয়ামত আলী এবং দুবার করে পান আমজাদ হোসেন, আবদুল্লাহ আল মামুন, কামাল আহমেদ, চাষী নজরুল ইসলাম, তানভীর মোকাম্মেল, ও কাজী হায়াৎ।